CELEX: 22021D1523
Language: lv
Date: 2018-12-05 00:00:00
Title: EEZ Apvienotās komitejas Lēmums Nr. 259/2018 (2018. gada 5. decembris), ar ko groza EEZ līguma XX pielikumu (Vide) [2021/1523]

23.9.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 337/59
               
            
         EEZ APVIENOTĀS KOMITEJAS LĒMUMS Nr. 259/2018
         (2018. gada 5. decembris),
         ar ko groza EEZ līguma XX pielikumu (Vide) [2021/1523]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     Komisijas Regula (ES) Nr. 1031/2010 (2010. gada 12. novembris) par siltumnīcas efektu izraisošo gāzu emisiju kvotu izsoļu laika grafiku, administrēšanu un citiem aspektiem saskaņā ar Eiropas Parlamenta un Padomes Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (1), ar Lēmumu Nr. 152/2012 (2012. gada 26. jūlijs) (2) tika iekļauta EEZ līgumā.
                  
               
                     (2)
                  
                  
                     Divdesmit piecas dalībvalstis (turpmāk “iesaistītās dalībvalstis”) un Eiropas Komisija Eiropas Savienības vārdā ir noslēgušas Kopīgā iepirkuma nolīgumu par izsoles platformu iepirkumu (3), un visas dalībvalstis (turpmāk “dalībvalstis”) un Eiropas Komisija Eiropas Savienības vārdā ir noslēgušas Kopīgā iepirkuma nolīgumu par izsoles uzrauga iecelšanu (4) (turpmāk “kopīgā iepirkuma nolīgumi”).
                  
               
                     (3)
                  
                  
                     165. pants Eiropas Parlamenta un Padomes Regulā (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (5), paredz, ka Eiropas Savienība var veikt kopīga iepirkuma procedūras kopā ar Eiropas Brīvās tirdzniecības asociācijas (EBTA) valstīm vai Savienības kandidātvalstīm, ja minētā iespēja ir īpaši paredzēta divpusējā vai daudzpusējā līgumā.
                  
               
                     (4)
                  
                  
                     Šajā sakarā EBTA valstis, kas ir EEZ līguma līgumslēdzējas puses, ir nolēmušas rīkot kopīgu iepirkuma procedūru Regulas (ES, Euratom) 2018/1046 165. panta nozīmē, lai kopīgi ar Komisiju un iesaistītajām dalībvalstīm ieceltu vienu vai vairākas izsoles platformas saskaņā ar Komisijas Regulas (ES) Nr. 1031/2010 (2010. gada 12. novembris) 26. panta 1. punktu un lai kopīgi ar Komisiju un dalībvalstīm ieceltu minētās regulas 24. pantā paredzēto izsoles uzraugu.
                  
               
                     (5)
                  
                  
                     EEZ līgumā ir jāiekļauj Komisijas Regula (ES) 2017/1902 (2017. gada 18. oktobris), ar ko groza Komisijas Regulu (ES) Nr. 1031/2010, lai kvotu izsolīšanu saskaņotu ar Eiropas Parlamenta un Padomes Lēmumu (ES) 2015/1814 un iekļautu sarakstā izsoles platformu, kas jāieceļ Apvienotajai Karalistei (6).
                  
               
                     (6)
                  
                  
                     Tādēļ būtu attiecīgi jāgroza EEZ līguma XX pielikums.
                  
               
                     (7)
                  
                  
                     EBTA valstu dalību kopīgajos iepirkumos pamato ar to, ka tās kļūst par kopīgā iepirkuma nolīgumu pusēm. Saskaņā ar kopīgā iepirkuma nolīgumu noteikumiem, kas ļauj EBTA valstīm pievienoties kopīgajai rīcībai, Komisija ir pilnvarota katras dalībvalsts vārdā parakstīt nolīgumu ar EBTA valstīm, saskaņā ar kuru EBTA valstis pievienojas kopīgajiem iepirkuma nolīgumiem,
                  
               IR PIEŅĒMUSI ŠO LĒMUMU.
         
            1. pants
            EEZ līguma XX pielikumu groza šādi:
            
                        1.
                     
                     
                        Pielikuma 21.ala punktu (Komisijas Regula (ES) Nr. 1031/2010) papildina ar šādu ievilkumu:
                        
                                    “-
                                 
                                 
                                    
                                       32017 R 1902: Komisijas Regulu (ES) 2017/1902 (2017. gada 18. oktobris) (OV L 269, 19.10.2017., 13. lpp.).”.
                                 
                              
                  
                        2.
                     
                     
                        Pielāgojumus 21.ala punktā (Komisijas Regula (ES) Nr. 1031/2010) aizstāj ar šādu tekstu:
                        
                                    “a)
                                 
                                 
                                    Attiecībā uz EBTA valstīm 22. panta 7. punkta pirmais teikums ir šāds:
                                    “EBTA valstis paziņo izsolītāja(-u) identitāti un kontaktinformāciju EBTA Uzraudzības iestādei, kura šo informāciju pārsūta Komisijai.”;
                                 
                              
                                    b)
                                 
                                 
                                    regulas 24. panta 2. punktam pievieno šādu teikumu:
                                    “EBTA valstis piedalās kopīgajā rīcībā saskaņā ar šo pantu ar nosacījumu, ka EBTA valstis un Komisija savā vārdā un dalībvalstu vārdā ir noslēgušas nolīgumu, ar ko EBTA valstis pievienojas Kopīgā iepirkuma nolīgumam par izsoles uzrauga iecelšanu.”;
                                 
                              
                                    c)
                                 
                                 
                                    regulas 26. panta 1. punktam pievieno šādu teikumu:
                                    “EBTA valstis piedalās kopīgajā rīcībā saskaņā ar šo pantu ar nosacījumu, ka EBTA valstis un Komisija savā vārdā un iesaistīto dalībvalstu vārdā ir noslēgušas nolīgumu, ar ko EBTA valstis pievienojas Kopīgā iepirkuma nolīgumam par kopēju izsoles platformu iepirkumu.”;
                                 
                              
                                    d)
                                 
                                 
                                    Attiecībā uz EBTA valstīm nepiemēro 30.–32. pantu;
                                 
                              
                                    e)
                                 
                                 
                                    regulas 52. panta 3. punktā pievieno šādu daļu:
                                    “Izsoles uzrauga izmaksas saistībā ar izsoles platformu, kas iecelta saskaņā ar 26. panta 1. punktu, sadala starp dalībvalstīm, kas piedalās kopīgajā rīcībā, un EBTA valstīm atbilstīgi to kvotu kopapjoma daļām, kuras tiek izsolītas attiecīgajā izsoles platformā.””
                                 
                              
                  
         
            2. pants
            Regulas (ES) 2017/1902 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2018. gada 6. decembrī, ja ir iesniegti visi paziņojumi saskaņā ar EEZ līguma 103. panta 1. punktu (*).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2018. gada 5. decembrī.
            
               
                  EEZ Apvienotās komitejas vārdā –
               
               
                  priekšsēdētāja
               
               Oda Helen SLETNES
            
            
               
                  EEZ Apvienotās komitejas
               
               
                  sekretāri
               
               Hege M. HOFF
               Mikołaj KARŁOWSKI
            
         
         
            (1)  OV L 302, 18.11.2010., 1. lpp.
         
         
            (2)  OV L 309, 8.11.2012., 38. lpp.
         
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  OV L 193, 30.7.2018., 1. lpp.
         
         
            (6)  OV L 269, 19.10.2017., 13. lpp.
         
         
            (*)  Konstitucionālās prasības nav norādītas.